جاپانده مکتب و ایش جایلریده اوقووچی و ایشلاوچیلرگه روانی وضعیتلرینی قوریقلش و استریسدن اوزاق توریشلری اوچون ییغلش درسلری بیریلماقده دیر.
The Japan Times روزنامه سی نینگ خبریگه کوره، اوقووچی و ایشلاوچیلر استریسدن اوزاق توریشلری اوچون ییغلش گه تشویق ایتیلماقده لر.
متخصصلر خرسندلیک و قیغو باعث آققن کوز یاشی نینگ اتونومیکی عصب تیزیمی گه مثبت تاثیر قالدیرگن لیگینی ایته دیلر.
ایسکی بیر لیسه اوقیتووچیسی بولمیش 43 یاشده گی هیده فومی یوشیدا، "کوز یاشی معلمی" اوله راق 5.5 ییلدن بیری مملکت مقیاسیده مکتب و ایش جایلریده انسانلرگه ییغلش نینگ فایده لری توغریسیده درسلر بیرماقده دیر.
یوشیدا، ایسکی اوقووچیلری نینگ رازلرینی ایتیب ییغله گندن کیین فکر آلیش اوچون کمراق مراجعه قیلگنلرینی معلوم قیلیب، انسانلرنینگ ییغلش نینگ ساغلیق اوستیده گی مثبت تاثیرینی کشف قیلیب کوریشلری اوچون 2014 – ییلیدن بیری بیر قطار پروگراملر ترتیب بیرماقده دیر.
جاپانده 50 کیشیدن آرتیق ایشلاوچیسی بولگن دفترلرنینگ استریس تیکشیروو پروگرامی مجبوری دیر.
شونده ی قیلیب کوز یاشی معلمی گه 2015 – ییلیدن بیری مکتب و شرکتلردن ییغلش درسلری ترتیب بیریشی اوچون تکلیفلر ییتیب کیلماقده دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
